KOMISSION ASETUS (EY) N:o 895/95,
annettu 24 päivänä huhtikuuta 1995,
Afrikan, Karibian ja Tyynenmeren (AKT) valtioista peräisin olevia tiettyjä maataloustuotteita koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 3147/94 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon Afrikan, Karibian ja Tyynenmeren valtioista (AKT-valtiot) tai merentakaisista maista ja merentakaisilta alueilta (MMA) peräisin oleviin maataloustuotteisiin ja niistä jalostettuihin tiettyihin tavaroihin sovellettavasta järjestelmästä 5 päivänä maaliskuuta 1990 annetun neuvoston asetuksen (ETY) N:o 715/90 (1), sellaisena kuin se on viimeksi muutettuna asetuksella (EY) N:o 2484/94 (2), ja erityisesti sen 27 artiklan,
sekä katsoo, että
asetuksessa (EY) N:o 2763/94 (3), sellaisena kuin se on muutettuna asetuksella (EY) N:o 3147/94 (4), komissio on avannut tietyille maataloustuotteille, muiden muassa CN-koodeihin ex 0702 00 15, 0702 00 20, 0702 00 45 ja 0702 00 50 kuuluville muille tuoreille tai jäädytetyille tomaateille kuin kirsikkatomaateille, yhteisön tariffikiintiöt, joihin sovelletaan nollatullia tai alennettua tullia; on todettu ero asetuksen (EY) N:o 3147/94 taulukossa esitettyjen lisämaksujen ja yhdistetyssä nimikkeistössä esitettyjen lisämaksujen välillä; kyseistä muutosta sovelletaan 1 päivästä tammikuuta 1995; näin ollen olisi aiheellista muuttaa kyseinen asetus, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3147/94 taulukko seuraavasti:
TAULUKON PAIKKA
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä huhtikuuta 1995.